Amatorsczé chùrë i spiéwné karna zjadą tu m. jin. z Pòznaniô, Warszawë, Bëdgòszczë, Łodże, Szremù, Kòszalëna, Swinoùsca i z Kaszëb z gminów Wejrowò, Gdinie i Lëni. Do gromadë do kònkùrsu je zakwalifikòwóné 5 akademicczich chùrów, 10 swiécczich i 3 kòscélné. – Trzecô edicjô ùgwësniwô naju,ze zòrganizowanié festiwalu z Pańską Mòdlëtwą jakno prowadnym mòtiwã to je bëlnô ùdba – gôdô direchtór Gminowégò Dodomù Kùlturë w Lëni Jón Trofimòwicz. Festiwal „Pater Noster” mdze 3 czerwińca w kòscele pw Sw. Marie Magdalénë w Strzépczu. Kònkùrsowé przesłëchania sã zaczną ò 10:00. Gala i kòńcert laùreatów są planowóné na 7 wieczór.